b'\n_START_ARTICLE_\nBetalingsanmerkning\n_START_PARAGRAPH_\nEn betalingsanmerkning er en registrering i et kredittopplysningsregister til mulige kredittgivere om at en person eller et firma har en ubetalt fordring mot seg. Fordringen kan bety manglende betaling etter en inkassosak, forliksdom, utlegg, l\xc3\xb8nnstrekk eller er at personen eller foretaket er konkurs. Betalingsanmerkninger vil i de fleste tilfeller sterkt svekke kredittverdigheten, ved en kredittsjekk til b\xc3\xa5de personer og firmaer, slik at det vil v\xc3\xa6re vanskelig \xc3\xa5 ta opp l\xc3\xa5n. Anmerkninger vil ogs\xc3\xa5 sperre individer fra \xc3\xa5 inng\xc3\xa5 ulike abonnementer, for eksempel til mobiltelefon, str\xc3\xb8m eller kabel-tv. Det kan f\xc3\xb8re til store problemer for personen det gjelder. Utest\xc3\xa5ende bel\xc3\xb8p belastes renter i henhold til satsen for morarenter. I 2018 ligger denne prosentsatsen p\xc3\xa5 8,50%._NEWLINE_B\xc3\xa5de personer og foretak har rett til \xc3\xa5 bestride et krav f\xc3\xb8r det blir registrert. Dette gj\xc3\xb8res ved at det skal sendes ut et brev til skyldner med minst 14 dagers frist til \xc3\xa5 protestere, fra det tidspunktet et kredittopplysningsbyr\xc3\xa5 har mottatt en betalingsanmerkning til registrering. Kredittopplysningsvirksomheten kan ikke gj\xc3\xb8re de innsendte opplysningene s\xc3\xb8kbare for sine kunder i sine databaser f\xc3\xb8r denne fristen er utl\xc3\xb8pt. For b\xc3\xa5de private og n\xc3\xa6ring gjelder det at dersom det er fremmet innsigelser som det er grunn til \xc3\xa5 f\xc3\xa5 vurdert, skal ikke rapportering skje f\xc3\xb8r tvisten er avklart._NEWLINE_Innkreverne som f\xc3\xb8lge av betalingsanmerkningen kan v\xc3\xa6re alt fra et privat inkassobyr\xc3\xa5, Statens innkrevingssentral, NAV innkreving, Skatteetaten, lokal skatteoppkrever (kemner) eller politi- og lensmannskontor. Kreditor vil benytte seg av en av disse namsmennene for \xc3\xa5 drive inn det pengekravet bedriften har mot deg dersom bedriften ikke velger \xc3\xa5 gj\xc3\xb8re det selv._NEWLINE_Tall fra kredittbyr\xc3\xa5et Bisnode er antallet betalingsanmerkninger i 2017 det laveste p\xc3\xa5 fire \xc3\xa5r. Dette til tross for gjeldsvekst.\n_START_SECTION_\nSletting og foreldelse\n_START_PARAGRAPH_\nN\xc3\xa5r personer og bedrifter betaler kravet i sin helhet tilsier dagens regelverk at anmerkningen skal slettes umiddelbart. En uoppgjort betalingsanmerkning vil derimot foreldes og slettes etter fire \xc3\xa5r. Dette fordrer at kreditor ikke gjenopptar saken og tar den til retten eller tvister\xc3\xa5det n\xc3\xa5r fire \xc3\xa5r har g\xc3\xa5tt.'